વન વિભાગના મંત્રી ગણપત વસાવાએ આ બાબતે જણાવ્યું હતું કે રાજ્યમાં બીજા અન્ય ચાર સફારી પાર્ક બનાવવામાં આવશે જેમાં ગાંધીનગરની આસપાસ સિંહો માટેનો એક અલગથી સફારી પાર્ક બનાવવામાં આવશે. જ્યારે સુરત ખાતે દીપડા માટેનો સફારી પાર્ક બનાવવામાં આવશે. સફારી પાર્ક બનવાની સાથે જ અલગ-અલગ વિસ્તારો ઉપરાંત દેશના અન્ય રાજ્યોમાંથી પણ મોટા પ્રમાણમાં પ્રવાસીઓ આવશે જેથી રાજ્યની આવકમાં પણ વધારો થશે. આમ રાજ્ય સરકાર દ્વારા હવે ફક્ત લીલીઝંડી એટલે કે પરવાનગીની રાહ જોવામાં આવી રહી છે. કેન્દ્ર સરકાર દ્વારા પરવાનગી આપવામાં આવશે ત્યારે તરત જ આ ચારેય સફારી પાર્કનું કામકાજ શરૂ કરી દેવામાં આવશે.